Taalgebruik: dwarsoor, regoor | Maroela Media
Gebruikers van Afrikaans struikel soms oor die verskil tussen reg oor, regoor en dwarsoor. Iemand sal byvoorbeeld regoor gebruik wanneer hulle eintlik reg oor of dwarsoor bedoel.
Regoor beteken "direk oorkant", "presies teenoor": Die vriende bewoon huise regoor mekaar. Hy sit daar regoor ons na ons en kyk.
Reg oor is die korrekte spelling wanneer jy dit gebruik in die betekenis oor 'n groot gebied (d.w.s. dwarsoor): Dit het reg oor die land goed gereën. Mense van reg oor die land het gehelp om die dorp weer op die been te bring.
Jy kan dus skryf "dit het oor die land heen goed gereën", of "dit het dwarsoor die land goed gereën".